Document ID: 32005R1042

KOMMISSIONENS FORORDNING (EF) Nr. 1042/2005
af 29. juni 2005
om ændring af forordning (EF) nr. 2869/95 om de gebyrer, der skal betales til Kontoret for Harmonisering i det Indre Marked (Varemærker og Design)
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 40/94 af 20. december 1993 om EF-varemærker (1), særlig artikel 139, og
ud fra følgende betragtninger:
(1)
I henhold til forordning (EF) nr. 40/94, som gennemført ved Kommissionens forordning (EF) nr. 2868/95 af 13. december 1995 om gennemførelsesbestemmelser til Rådets forordning (EF) nr. 40/94 om EF-varemærker (2), skal der indføres tillægsgebyrer for søgningsrapporter, deling af en varemærkeansøgning eller -registrering og viderebehandling. Størrelsen af disse nye gebyrer bør fastsættes.
(2)
Søgningsordningen bliver frivillig fra den 10. marts 2008 som fastsat i artikel 2, stk. 2, i Rådets forordning (EF) nr. 422/2004. Fra denne dato bør tillægsgebyret for nationale søgningsrapporter anvendes.
(3)
Kommissionens forordning (EF) nr. 2869/95 (3) bør derfor ændres i overensstemmelse hermed.
(4)
De i denne forordning fastsatte foranstaltninger er i overensstemmelse med udtalelse fra Udvalget vedrørende Gebyrer, Gennemførelsesbestemmelser og Sagsbehandling for Appelkamrene ved Kontoret for Harmonisering i det Indre Marked (Varemærker og Design) -
UDSTEDT FØLGENDE FORORDNING:
Artikel 1
I forordning (EF) nr. 2869/95 foretages følgende ændringer:
1)
Tabellen i artikel 2 ændres således:
a)
Som punkt 1a indsættes:
»1a.
Et søgningsgebyr
a)
for en EF-varemærkeansøgning (artikel 39, stk. 2, regel 4, litra c))
b)
for en international registrering, hvor Det Europæiske Fællesskab er designeret (artikel 39, stk. 2, og artikel 150, stk. 2, regel 10, stk. 2)
12 EUR multipliceret med det i forordningens artikel 39, stk. 2, nævnte antal centrale myndigheder for industriel ejendomsret; beløbet og senere ændringer offentliggøres i Kontorets Meddelelsesblad af Kontoret«
b)
Punkt 6 udgår.
c)
I punkt 13 ændres »Et gebyr for hver vareklasse eller klasse af tjenesteydelser ud over tre (for et individuelt varemærke)« til »Et gebyr for fornyelse for hver vareklasse eller klasse af tjenesteydelser ud over tre (for et individuelt varemærke)«.
d)
I punkt 15 ændres »Et gebyr for hver vareklasse eller klasse af tjenesteydelser ud over tre (for et fællesmærke)« til »Et gebyr for fornyelse for hver vareklasse eller klasse af tjenesteydelser ud over tre (for et fællesmærke)«.
e)
I punkt 19 ændres »Et gebyr for genindsættelse i tidligere rettigheder« til »Et gebyr for begæring om genindsættelse i tidligere rettigheder«.
f)
I punkt 20 ændres »Et gebyr for begæring om en EF-varemærkeansøgnings eller et EF-varemærkes omdannelse« til »Et gebyr for begæring om en EF-varemærkeansøgnings eller et EF-varemærkes omdannelse«.
g)
Punkt 21 og 22 affattes således:
»21.
Et gebyr for viderebehandling (artikel 78a, stk. 1)
400
22.
Et gebyr for erklæringen om deling af et registreret EF-varemærke (artikel 48a, stk. 4) eller en EF-varemærkeansøgning (artikel 44a, stk. 4)
250«
h)
I punkt 23 affattes indledningen således: »Et gebyr for begæring om registrering af licens eller anden ret til et registreret EF-varemærke (artikel 157, stk. 2, nr. 5, regel 33, stk. 1) eller til en EF-varemærkeansøgning (artikel 157, stk. 2, nr. 6, regel 33, stk. 4:«.
i)
I punkt 29 udgår:
»plus pr. side, der overstiger 10
1«
2)
I artikel 13 affattes stk. 3 således:
»3. Tilbagebetaling sker, når der er givet meddelelse til Det Internationale Bureau i overensstemmelse med regel 113, stk. 2, litra b) og c), eller regel 115, stk. 5, litra b) og c), og regel 115, stk. 6, i forordning (EF) nr. 2868/95.«
Artikel 2
1. Denne forordning træder i kraft på tyvendedagen efter offentliggørelsen i Den Europæiske Unions Tidende.
2. Artikel 1, stk. 1, litra a), anvendes fra den 10. marts 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. juni 2005.

Labels: 7
2
15